b'\n_START_ARTICLE_\nFir Bolg\n_START_PARAGRAPH_\nEn la mitologia irlandesa els Fir Bolg (Fir Bholg, Firbolg) foren una de les races que habitaren l\'illa d\'Irlanda abans de l\'arribada dels Tuatha D\xc3\xa9 Danann.\n_START_SECTION_\nMitologia\n_START_PARAGRAPH_\nEn l\'antiguitat els Fir Bolg eren els governants d\'Irlanda (en aquest moment anomenada \xc3\x89riu) immediatament abans de l\'arribada dels Tuatha D\xc3\xa9 Danann, o els fills de Danu, que molts interpreten com els d\xc3\xa9us ga\xc3\xa8lics. El rei dels Tuatha D\xc3\xa9 Danann, Nuada, deman\xc3\xa0 la meitat de l\'illa per al seu poble, per\xc3\xb2 el rei Fir Bolg es va negar. Es van trobar al Pas de Balgatan, i la  Batalla de Mag Tuired va durar quatre dies. Durant la batalla Sreng, el campi\xc3\xb3 dels Fir Bolg, rept\xc3\xa0 Nuada a combat singular. Amb un moviment de la seva espasa, Sreng va tallar la m\xc3\xa0 dreta de Nuada. No obstant aix\xc3\xb2, els Fir Bolg foren derrotats i el seu rei, Eochaidh, va ser assassinat per una deessa, Morrigan, malgrat els ferotges esfor\xc3\xa7os del seu campi\xc3\xb3 Sreng que els va salvar de la p\xc3\xa8rdua total. Els Tuatha D\xc3\xa9 Danann es van commoure tant per llur noblesa i esperit que els van deixar una quarta part de l\'illa com a propietat. Van escollir Connacht i despr\xc3\xa9s d\'aix\xc3\xb2 a penes s\'esmenten als mites._NEWLINE_L\'origen del nom Fir Bolg name \xc3\xa9s subjecte d\'algunes disputes acad\xc3\xa8miques. Els antics comentaristes consideren que volia dir "homes del (d\xc3\xa9u/deessa) Bolg" o "homes de bosses" (en irland\xc3\xa8s bolg vol dir \'ventre\', \'bossa\').\n_START_SECTION_\nOr\xc3\xadgens tribals i hist\xc3\xb2ria\n_START_PARAGRAPH_\nAquest poble arrib\xc3\xa0 a Irlanda en tres grups, els Fir Bolg, els Fir Domnann i els G\xc3\xa1ili\xc3\xb3in. Segons el model proposat per O\'Rahilly: els Fir Bolg tenen lligams amb els hist\xc3\xb2rics Belgae, coneguts a la G\xc3\xa0l\xc2\xb7lia i Brit\xc3\xa0nia, i als hist\xc3\xb2rics Builg de Munster; els Fir Domnann als dumnonii brit\xc3\xa0nics; i els G\xc3\xa1ili\xc3\xb3in s\xc3\xb3n els Laigin, fundadors de Leinster. Segons aquest model probablement els tres grups representin els pobles iverni que habitaven irlanda abans de l\'arribada dels gaels parlants de lleng\xc3\xbces goid\xc3\xa8liques._NEWLINE_Els Fir Bolg s\xc3\xb3n registrats com a expulsats d\'Irlanda i retornats sota la direcci\xc3\xb3 d\'un rei anomenat Aengus. Els Fir Bolg van rebre com a lloc d\'assentament les illes Aran i la costa del voltant (a la m\xc3\xa9s gran de les illes, Inishmore\xe2\x80\x94\xc3\x81rainn, hi ha una fortalesa relacionada amb l\'Aengus and the Fir Bolg, D\xc3\xban Aengus). Aquest episodi hist\xc3\xb2ric en el que els Fir Bolg arribaren des del que es creu que \xc3\xa9s un indret vora l\'actual Esc\xc3\xb2cia, s\'instal\xc2\xb7laren a Irlanda i marxaren a les illes Aran, es creu que est\xc3\xa0 relacionada amb una suposada invasi\xc3\xb3 dels pictes.'